નવસારીના બહુચર્ચિત રીંગરોડ બનવાથી શહેરીજનોને તો ફાયદો થશે એમાં બે મત નથી. પરંતુ રીંગરોડ નજીક જમીન ધરાવનારાઓ બિલ્ડરોને પણ ફાયદો થશે. આ રીંગરોડ વિસ્તારમાં જમીન ધરાવનારાઓ પોતાની જમીન ઓછી જાય અને ફાયદો વધુ થાય તે માટે પાલિકામાં લોબીંગ કરી રહ્યાનો આક્ષેપ કરી રહ્યાં છે. વગદાર જમીનધારકોએ તો રીંગરોડનો રૂટ સુધ્ધાં અનેક વખત બદલાવ્યો હોવાનો સીધો આક્ષેપ પણ કોંગ્રેસી કોર્પોરેટરોએ શુક્રવારે ચીફ ઓફિસર સમક્ષ કરી દીધો હતો.